laion/Wikipedia-Exotic huggingface dataset:
רבקה גריכטר

רבקה גריכטר (1918 – 2005) הייתה מורה, סופרת, משוררת וציירת ישראלית. גריכטר נולדה בשנת 1918 לגיטל ושמואל דנישבסקי, אשר נספו בשואה. נישאה לפרופ' חיים בר גריכטר, שהיה רופא, מנהל המעבדות הראשי של משרד הבריאות, מדען וסופר. השניים התגוררו בירושלים. היא נפטרה בשנת 2005 ונטמנה בהר המנוחות בירושלים. גריכטר חיברה עשרות ספרים, ביניהם ספרי שירה וספרי ילדים ונוער: כזה אני!, הוצאת ברונפמן, 1978 (איורים: רבקה גריכטר) ירושלים האחת בת מצווה : שירי ירושלים, הוצאת ברונפמן, 1978 כאלה אנחנו! שירים לילדים, הוצאת ברונפמן, 1980 שירת השלום - ל"ו שירים, הוצאת ברונפמן, 1980 (איורים: רבקה גריכטר) אהבות ואכזבות : שירים, הוצאת טנא, 1981 תומר מספר, הוצאת טנא, 1981 מפלאי ירושלים, הוצאת ברונפמן, 1982 מבעד לחלון : סיפורים, הוצאת ברונפמן, 1983 שלום הגליל - ל"ב שירים, הוצאת ברונפמן, 1984 אני רוצה להיות אני! : שירים לילדים, הוצאת ברונפמן, 1985 קום והתהלך בארץ, הוצאת ברונפמן, 1985 הם היו תלמידי : סיפורים, הוצאת ב' ליכטנפלד, 1986 ירושלים של שירה, הוצאת ב' ליכטנפלד, 1987 ארצנו היפה, הוצאת ב' ליכטנפלד, 1987 אורות באפלה, הוצאת ב' ליכטנפלד, 1987 הכאב היוצא מן הלב, הוצאת תמוז, 1988 אורות של תקוה, הוצאת תמוז, 1988 ישראל - חזון ומציאות, הוצאת ב' ליכטנפלד, 1988 אורטל מספרת..., הוצאת ב' ליכטנפלד, 1989 נשים במיצר, הוצאת תמוז, 1992 גם לנופר ספור, הוצאת תמוז, 1992 מדינה במצוקה, הוצאת תמוז, 1993 ברק ושחר אוהבים מאד ללמוד, הוצאת תמוז, 1996 לזכר השבעים ושלושה, שירים לזכר הנופלים באסון המסוקים, הוצאת תמוז, 1997 חגי ישראל : מחזות לתלמידי בתי-הספר, הוצאת תמוז, 1997 שומו שמיים וארץ, הוצאת תמוז, 2001 הידד לאופק הנחמד! הוצאת תמוז, 2003 (איורים: מנחם לרום) אנה אנו באים, הוצאת תמוז חמישים שנה לחידוש עצמאות ישראל, הוצאת תמוז אנא הקשיבו לדנה, הוצאת תמוז הדרך אל השלום, הוצאת תמוז בן מלא חן, הוצאת תמוז שלום אמת - היכן? הוצאת תמוז שלום מול מציאות, הוצאת תמוז מדור לדור, הוצאת תמוז למה?, הוצאת תמוז חגי ישראל, הוצאת תמוז סדרת "חבורה לעניין", הוצאת תמוז (איורים: דנה בן דוד) פנים רבות לאהבה, הוצאת תמוז. הספרים של רבקה גריכטר, באתר "סימניה" רבקה גריכטר, דף שער בספרייה הלאומית מצבתה של רבקה גריכטר Haim Bar Gerikhter, חיים בר גריכטר, באתר העמותה למחקר גנאלוגי בישראל - IGRA חיים נגיד, מאמר ביקורת על הספר "כזה אני", באתר מעריב, ‏9 בנובמבר 1979
שעון אטומי אופטי

שעון אטומי אופטי הוא שעון אטומי רגיל, מלבד העובדה שהוא משתמש בלייזר ובמסרק תדרים במקום גלי מיקרו ומונה שבהם משתמשים בשעון אטומי. כמו כל שעון אטומי אחר, הוא מורכב ממתנד (קוורץ), ממונה וממערכת משוב עצמי, העוזרת לשעון לתקן את עצמו במקרה של פגיעה או אי-דיוק מצד אחד המרכיבים שלו. הפיתוח של מסרק התדרים ושל מעבר מגלי מיקרו לגלי אור בטווח אופטי זיכה את ג'ון הול ותיאודור הנש בפרס נובל לפיזיקה לשנת 2005. השעון מורכב ממספר רכיבים שונים: לייזר פולסים – לייזר הפולט אור בהפרעות בודדות, קצרות ויחסית חזקות. הלייזר מכוון לתדר המעבר הקוונטי של האלקטרונים באטום. גביש קוורץ – המתנד. הוא מחובר במעגל סגור למונה וללייזר. בעל מערכת משוב עצמית המבוססת על התכונות הפיאזואלקטריות, הפעלת לחץ גורמת ליצירת מתח חשמלי, של הקוורץ. מונה – מכשיר הקולט את הלייזר ואחראי להעברת פולס חשמלי לקוורץ אם התדר שונה במקצת, כדי שהתדר יחזור לתפקודו המקורי ויתקן את השגיאה בלייזר. בשביל לפתח שעון זה היה הצורך בטכנולוגיות חדשות, כמסרק התדרים וסריגים אופטיים. מכשול מרכזי בפיתוח שעון אטומי אופטי היה הקושי שיש במדידה ישירה ומדויקת של תדרים אופטיים. בעיה זו נפתרה בעזרת לייזר פולסים במהוד אופטי שיינעל על התדר של האטום. נעילה – שינוי תדר המתנד על ידי שינוי הטמפרטורה, יצירת שדה חשמלי ובדיקה של תגובת האטום; אם האטום מגיב ויש מעבר קוונטי באלקטרונים, ניתן לדעת שהתדר נכון. התדרים שיוצרים התאבכות בונה במהוד צריכים להיות כפולה שלמה של תדר בסיסי. לייזר יכול להציג תחום נרחב של תדרים שונים בבת אחת, שניתן להציגם כמטוטלות, ושכולם כפולה שלמה של תדר בסיסי, ולכן לאחר זמן המחזור של התדר הבסיסי כל ה"מטוטלות" יתנדנדו ביחד, וזה מתבטא כפולס. את התדרים האלו ניתן לייצג כגרף שנראה כמו מסרק, ומכאן השם "מסרק תדרים". המרחק בין "שיני" המסרק הוא התדר הבסיסי. "גלגל השיניים" יכול לחלק למספרים גבוהים בכל פעם, ולכן אם התדר של אחת מהמטוטלות יינעל לתדר האטום, ניתן יהיה לספור ולחשב אותו ביתר קלות על ידי מסרק תדרים. במקום שהאטומים יתנדנדו בתדר של 9,192,631,770 פעמים בשנייה, שזהו התדר של גלי מיקרו, כמו בשעון אטומי רגיל, האטומים בשעון אטומי אופטי מתנדנדים בקצב של כ-5*10^15 פעמים בשנייה. ככל שטכנולוגיה זו "מפלחת" את השנייה לפרוסות דקות יותר, כך גובר דיוק השעון. צוותי מחקר רבים מנסים להפוך את השעון האטומי האופטי לשמיש במטרה להכניס אותם לתחנות קרקע לווייניות, ובעתיד גם ללוויינים וחלליות. בלוויינים יש שעונים אטומיים, וכל כמה זמן הלוויינים שולחים אותות זמן אחד לשני, ועל ידי הפרשי הזמנים ומיקום הלוויינים ניתן לדעת את המיקום של חפץ כלשהו, כמו בשימוש במערכת ה-GPS. ככל שהשעון יהיה יותר מדויק- כך גם מיקום החפץ יהיה יותר מדויק, עד לרמת דיוק של סנטימטרים ואף מילימטרים.
צבי הירש באק

הרב צבי הירש באק (בהונגרית: Bak Hirs; סמניץ, בין 1726 לבין 1786 – סגד, 1842 או 1848) היה רב הונגרי. ישנה גרסה שנולד בשנת 1747. הרב צבי הירש באק היה רבה הראשון של העיר סגד בהונגריה, העיר השלישית בגודלה במדינה היום (בת כ-160 אלף תושבים נכון לשנת 2020). הוא היה רב הקהילה ושל בית הכנסת משנת 1796. קודמו, הרב יחיאל, לא מילא באופן בלעדי תפקידים רבניים. באק היה תלמיד חכם וגדול בתורה ונחשב ל"hebraist", כלומר חוקר יהדות, מומחה בלימודי יהדות, בעברית, בכתבי בקודש ובספרות עברית. (באופן ספציפי, חוקרים בריטים וגרמנים במאות ה-18 וה-19 שהיו מעורבים בחקר השפה והספרות העברית בתקופה בה העברית הייתה מעט מובנת מחוץ לקהילות היהודיות נקראו הבראיסטים), כפי שמעידות מספר כתובות על מצבות קברים. הרב באק היה שמרן ורחוק לחלוטין ממגמות הרפורמיסטיות של תקופתו. הוא נהג לדווח על חסידיו בשל חילול השבת גם לשלטונות וגם לבישופות הרומית-קתולית של סגד-צ'נאד, אך לא השיג תוצאה בשל קיום היריד השבועי בעיר בשבת. בתקופת כהונתו החלה הבנייה של בית הכנסת החדש (היום הישן) של העיר. בין בניו היה יוסף אליעזר באק (5 באוקטובר 1800–1884) דיין ודרשן שנון וחוקר תלמוד בעל שם, וככזה פעל משנת 1842 ועד מותו. אביו של צבי הירש באק היה יעקב בן משה באק (בערך 1720) ואמו הייתה בתיה בק. ילדיו: תרזיה בק, יוסף אליעזר בק וברנאט בק. לקסיקון יהודי-הונגרי. 1929. הירש באק אתר Geni.com
תחנת צסק"א

תחנת צסק"א (ברוסית: ЦСКА) היא תחנת הרכבת התחתית של מוסקבה בקו הטבעת הגדול. התחנה נמצאת ברובע חורושיובסקי, וקרויה על שם מתקני הספורט של אגודת הספורט צסק"א הנמצאים בקרבה. בפברואר 2016 שלחו אוהדים מכתב גלוי לראש עיריית מוסקבה, סרגיי סוביאנין, וביקשו ממנו לאשר את ההחלטה לקרוא לתחנה "צסק"א". 8072 אנשים חתמו על המכתב. ב-6 באפריל 2016, על פי צו ראש עיריית מוסקבה סרגיי סוביאנין, נקראה התחנה באופן רשמי "צסק"א". התחנה נפתחה ב-26 בפברואר 2018. מדיה וקבצים בנושא תחנת צסק"א בוויקישיתוף https://www.sport-express.ru/football/rfpl/news/964767/ ערך זה הוא קצרמר בנושא רוסיה ובנושא תחבורה. אתם מוזמנים לתרום לוויקיפדיה ולהרחיב אותו.
עומר ריצ'רדס

עומאר טיירל קרופורד ריצ'רדס (באנגלית: Omar Tyrell Crawford Richards; נולד ב-15 בפברואר 1998 בלונדון שבאנגליה) הוא כדורגלן אנגלי, המשחק בעמדת המגן השמאלי בקבוצת ריו אבה מליגת העל הפורטוגלית. ריצ'רדס גדל במחלקות הנוער של פולהאם ורדינג האנגליות. ב-5 באוגוסט 2017 ערך ריצ'רדס את הופעת הבכורה שלו בקבוצה הבוגרת של רדינג, בהפסד 0–2 לקווינס פארק ריינג'רס במסגרת המחזור הראשון בצ'מפיונשיפ לעונת 2017/2018. ב-20 בפברואר 2018 הוא הבקיע את שער הבכורה שלו במועדון, בתיקו 1-1 נגד נוטינגהאם פורסט במסגרת המחזור ה-33 באותה העונה. בסך הכל שיחק ריצ'רדס בקבוצה הבוגרת של רדינג במשך ארבע עונות, וערך 92 הופעות ליגה. ב-27 במאי 2021 חתם ריצ'רדס בבאיירן מינכן מהבונדסליגה על חוזה לארבע עונות בהעברה חופשית. ב-25 באוגוסט ערך ריצ'רדס את הופעת הבכורה שלו במועדון, בניצחון 0–12 על ברמר במסגרת הסיבוב הראשון של הגביע הגרמני. ב-18 בספטמבר ערך את הופעת הבכורה שלו בבונדסליגה, בניצחון 0–7 על בוכום במסגרת המחזור החמישי לעונת 2021/2022. ב-10 ביולי 2022 חתם ריצ'רדס בנוטינגהאם פורסט בפרמייר ליג. באיירן מינכן אליפות גרמניה: 2021/2022 עומר ריצ'רדס, ברשת החברתית אינסטגרם עומר ריצ'רדס, באתר Transfermarkt עומר ריצ'רדס, באתר Soccerway עומר ריצ'רדס, באתר BDFutbol עומר ריצ'רדס, באתר WorldFootball.net עומר ריצ'רדס, באתר FootballDatabase.eu העברות בעולם - 27.5: סימונה אינזאגי סיכם באינטר, מילאן הודיעה על רכישתו של מייק מניאן, באתר וואלה, 27 במאי 2021
עלי אכבר מוחתשמיפור

עלי אכבר מוחתשמי-פור (בפרסית: سید علیاکبر محتشمیپور; 1947 – 7 ביוני 2021) היה איש דת שיעי, מפעילי המהפכה האיראנית ב-1979 ובהמשך שר הפנים של הרפובליקה האסלאמית של איראן. נודע כמי שדגל בייצוא המהפכה האיראנית מחוץ לאיראן ונחשב כאחד ממייסדי חזבאללה בלבנון. ב-1984, עת שימש בתפקיד שגריר איראן בדמשק, נפצע קשה בעת ניסיון התנקשות בחייו וידו נכרתה. ניסיון ההתנקשות יוחס כעבור שנים ל"מוסד". לפי רונן ברגמן, ראש הממשלה יצחק שמיר חתם בעצמו על הצו להריגתו, לבקשת נחום אדמוני, שעמד בראש "המוסד". מת ב-7 ביוני 2021 כתוצאה מסיבוכי מחלת הקורונה. מדיה וקבצים בנושא עלי אכבר מוחתשמיפור בוויקישיתוף רונן ברגמן, Rise and Kill First: The Secret History of Israel's Targeted Assassinations, Random House, 2018, פרק 21. JON GAMBRELL, Iran cleric who founded Hezbollah, survived book bomb, dies, NEW HAVEN REGISTER, ‏1 במאי 2021 ערך זה הוא קצרמר בנושא איראנים ובנושא פוליטיקאים. אתם מוזמנים לתרום לוויקיפדיה ולהרחיב אותו.
אנג'לו קאפלו

פרק זה טעון עדכון. אנא תרמו לוויקיפדיה ועזרו לעדכן אותו. אנג'לו קאפלו (באנגלית: Angelo Capello; נולד ב-27 בינואר 2002 בבליז) הוא כדורגלן בליזי, המשחק בעמדת החלוץ בקבוצת האליפקס טאון מהנשיונל ליג האנגלית ובנבחרת בליז. קאפלו משחק באקדמיית הנוער של שפילד יונייטד מהפרמייר ליג בין השנים 2016-2022. ב-11 במרץ 2022 הושאל לקבוצת בליית' ספרטנס מהנשיונל ליג האנגלית עד לתום העונה. ב-22 ביולי 2022 עבר בהעברה חופשית לקבוצת האליפקס טאון. ב-25 במרץ 2021 ערך קאפלו את הופעת הבכורה שלו בנבחרת בליז, בהפסד 2-0 לנבחרת האיטי במסגרת מוקדמות מונדיאל 2022. אנג'לו קאפלו, באתר Transfermarkt אנג'לו קאפלו, באתר Soccerway אנג'לו קאפלו, באתר WorldFootball.net אנג'לו קאפלו, באתר National Football Teams אנג'לו קאפלו, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אנג'לו קאפלו".
הקבינט של ארצות הברית בממשל ויליאם מקינלי

הקבינט של ארצות הברית בממשל ויליאם מקינלי כיהן במשך ארבע וחצי שנים, ממועד השבעת הנשיא מקינלי ב-4 במרץ 1897 ועד למותו ב–14 בספטמבר 1901, בעקבות ההתנקשות בחייו. הקבינט כלל שמונה בעלי תפקידים וכיהנו בו 15 גברים. שלושה מהם - מזכירי האוצר, הצי והחקלאות - שימשו בתפקידיהם במשך כל תקופת כהונת הקבינט. כל חברי הקבינט שכיהנו בעת מותו הפתאומי של מקינלי המשיכו לכהן בקבינט של יורשו תאודור רוזוולט. מזכיר המדינה: ג'ון שרמן (1897-‏1898), ויליאם דיי (1898), ג'ון היי (1898-‏1901) מזכיר האוצר: ליימן ג'דסון גייג' (1897-‏1901) מזכיר המלחמה: ראסל אלגר (1897-‏1899), אליהוא רוט (1899-‏1901) התובע הכללי: ג'וזף מק'קנה (1897-‏1898), ג'ון ויליאם גריגס (1898-‏1901), פילאנדר נוקס (1901) המנהל הכללי של הדואר: ג'יימס אלברט גארי (1897-‏1898), צ'ארלס אמורי סמית' (1898-‏1901) מזכיר הצי: ג'ון לונג (1897-‏1901) מזכיר הפנים: קורנליוס ניוטון בליס (1897-‏1899), אית'ן היצ'קוק (1899-‏1901) מזכיר החקלאות: ג'יימס וילסון (1897-‏1901) מק'קנה מונה ב-1898 לשופט בית המשפט העליון של ארצות הברית.
מקסים פסקוטשי

מקסים פסקוטשי (באסטונית: Maksim Paskotši; נולד ב-19 בינואר 2003 בטאלין שבאסטוניה) הוא כדורגלן אסטוני, המשחק בעמדת הבלם בקבוצת גראסהופרס ציריך השווייצרית ובנבחרת אסטוניה. פסקוטשי שיחק בקבוצות נוער של מספר מועדונים באסטוניה. ב-20 ביוני 2020 ערך פסקוטשי את הופעתו היחידה בקבוצה הבוגרת של פלורה טאלין, בניצחון 4-2 על אלבה במסגרת הגביע האסטוני לעונת 2019/2020 ב-21 בספטמבר 2020 חתם פסקוטשי בטוטנהאם הוטספר מהפרמייר ליג. הוא משחק הקבוצות נוער של המועדון. ב-24 במרץ 2021 ערך פסקוטשי את הופעת הבכורה שלו בנבחרת אסטוניה, בהפסד 6-2 לנבחרת צ'כיה במסגרת מוקדמות מונדיאל 2022. מקסים פסקוטשי, באתר Transfermarkt מקסים פסקוטשי, באתר Soccerway מקסים פסקוטשי, באתר WorldFootball.net מקסים פסקוטשי, באתר National Football Teams מקסים פסקוטשי, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מקסים פסקוטשי".
קספר קוזלובסקי

קספר שמעון קוזלובסקי (בפולנית: Kacper Szymon Kozłowski; נולד ב-16 באוקטובר 2003 בקושאלין שבפולין) הוא כדורגלן פולני, המשחק בעמדת הקשר בקבוצת ברייטון אנד הוב אלביון. פסקוטשי שיחק בקבוצות הנוער של בלטיק קושאלין ופוגון שצ'צ'ין הפולניות. ב-19 במאי 2019 ערך קוזלובסקי את הופעת הבכורה שלו בליגת העל הפולנית במדי פוגון שצ'צ'ין, בניצחון 0–3 על קרקוביה קרקוב במסגרת המחזור השביעי בליגה. ב-5 בינואר 2022 חתם בברייטון אנד הוב אלביון מהפרמייר ליג והושאל מיידית לרויאל אוניון סן-ז'ילואז מליגת העל הבלגית עד לסיום העונה. ב-28 במרץ 2021 ערך קוזלובסקי את הופעת הבכורה שלו בנבחרת פולין, בניצחון 0–3 על נבחרת אנדורה במסגרת מוקדמות מונדיאל 2022. קוזלובסקי זומן לסגל נבחרת פולין לקראת יורו 2020. מדיה וקבצים בנושא קספר קוזלובסקי בוויקישיתוף קספר קוזלובסקי, באתר Transfermarkt קספר קוזלובסקי, באתר Soccerway קספר קוזלובסקי, באתר WorldFootball.net קספר קוזלובסקי, באתר National Football Teams קספר קוזלובסקי, באתר FootballDatabase.eu
הפוליטביורו של המפלגה הקומוניסטית של ברית המועצות

הלשכה הפוליטית של הוועד המרכזי של המפלגה הקומוניסטית של ברית המועצות (או הפוליטביורו, Политбюро; בראשי תיבות: Политбюро ЦК КПСС) הייתה הסמכות הקובעת והעליונה ביותר לקביעת מדיניות במפלגה הקומוניסטית של ברית המועצות. היא הוקמה באוקטובר 1917 ואורגנה מחדש במרץ 1919 בקונגרס השמיני של המפלגה הבולשביקית. הייתה ידועה כנשיאות המפלגה בשנים 1952 - 1966. הלשכה הפוליטית פורקה בשנת 1991 עם התפרקות ברית המועצות. המזכיר הכללי פוליטביורו הפוליטביורו של המפלגה הקומוניסטית הסינית מדיה וקבצים בנושא הפוליטביורו של המפלגה הקומוניסטית של ברית המועצות בוויקישיתוף הנהגת המפלגה הרשימה המלאה של החברים וחברי המועמדים של הלשכה הפוליטית ירושת הכוח בברית המועצות הפוליטביורו של המפלגה הקומוניסטית של ברית המועצות, באתר אנציקלופדיה בריטניקה (באנגלית) "Politburo". Encyclopædia Britannica. Encyclopædia Britannica Inc. 2014. נבדק ב-4 בנובמבר 2014. {{cite web}}: (עזרה) ערך זה הוא קצרמר בנושא ברית המועצות. אתם מוזמנים לתרום לוויקיפדיה ולהרחיב אותו.
הר אדוני

הר אדוני הוא ספר מאת הסופר האיטלקי ארי דה לוקה, שיצא לאור בשנת 2001. הספר תורגם לעברית בידי מרים שוסטרמן־פדובאנו ויצא לאור בשנת 2003. הספר נמנה ברשימת הספרים שנלמדים לבגרות בתוכנית הלימודים בספרות בבתי הספר הממלכתיים בישראל. הספר מגולל את סיפור התבגרותו של נער בן 13 במהלך תקופה של כ-7 חודשים ברובע "מונטדידיו" ("הר אדוני") שבעיר נאפולי. הוא כותב על גליל נייר שקיבל על אירועים מחיי היומיום שלו - על עבודתו בסדנה של מאסט אריקו הנגר, על פגישתו עם הסנדלר היהודי הגיבן דון רפניילו, ועל מערכת היחסים הזוגית הראשונה עם מריה, נערה בת גילו. הספר באתר הספרייה הלאומית הספר באתר ההוצאה ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
ג'ואהר אל-אסראר

ג'ואהר אל-אסראר (בערבית ״جواهر الاسرار״, אבני החן של המסתורין האלוהי), הוא ספר המורכב מתשובות שהעניק בהאא אללה, מייסד הדת הבהאית, לשאלותיו של סייד יוסף סדהי אספהאני (בפרסית: سيد يوسف اصفهاني). הספר נכתב בערבית בסביבות 1–1860 בזמן שהותו בבגדאד בין השנים 1853–1863. בשנת 2002 פורסם תרגום רשמי באנגלית. הנושאים בהם החיבור עוסק מזכירים ספרים בהאיים אחרים, כמו "שבעת העמקים" ו"ספר הוודאות". החיבור מתייחס לנושאים רבים, ביניהם: היחס הקשה בו נתקלו חלק מהנביאים בתקופות הקדומות; הסכנה בהבנה מילולית מדי של ספרי הקודש; סימנים של נבואות המוזכרות בתנ"ך; הופעת התגלות אלוהית חדשה והמשכיות ההתגלות האלוהית. בנוסף, מפרט הספר את השלבים במסע לעבר רוממות רוחנית, אך גם מתייחס לקשיים שהמאמין עשוי להתמודד מולם בזמן התהליך. בהאא אללה חוזר הרבה על הביטויים של "חיי הנצח", "התאהבות באלוהים", "שמש האמת" ו"הבוקר הנצחי" – מושגים בעלי חשיבות גדולה בפילוסופיה הבהאאית. הוא משווה את עצמו לנביאים של התקופות הקדומות, אך מציין שהמבחנים שהוא עבר קשים בהרבה משלהם. למרות הקושי הוא מודה לאלוהים על ההתנסויות שניתנו לו, מכיוון שהתמודדות עם שאלות ודילמות אלה היא זו שאפשרה לו להגיע לרוממות רוחנית. בדומה ל"שבעת הגיאיות", גם בחיבור זה מתואר מעין מסע רוחני בו עובר ההלך שלבים ותחנות על מנת להגיע למקום חפצו: שלמות רוחנית וקירבה לאלוהות. החיבור נחשב לאחת מיצירותיו החשובות והמרכזיות של בהאא אללה מתקופת בגדאד, המתאפיינת בחיבורים בעלי אופי מיסטי כגון "קצידת היונה", "שבעת הגיאיות", "ארבעת הגיאיות", "המילים הנסתרות" ועוד. ג'ואהר אל-אסראר בערבית ג'ואהר אל-אסראר בתרגום לאנגלית "New volume of Baha'i sacred writings is published", Bahá’í World News Service, September 22, 2002. Gems of Divine Mysteries - Bahaiworks, a library of works about the Bahá’í Faith, bahai.works (באנגלית) A. Taherzadeh, The Revelation of Baháʼu'lláh, Volume 1: Baghdad 1853-63, Oxford, UK: George Ronald 1976, pp. 151-152
היינריך קונריד

היינריך קונריד (באנגלית: Heinrich Conried; 3 בספטמבר 1855 – 27 באפריל 1909) היה במאי תיאטרון יהודי-אמריקאי ממוצא אוסטרי. בשנת 1876, החל קונריד את קריירתו בתחום המשחק בווינה, שם מונה למנהל התיאטרון Stadttheater Bremen. בשנת 1878, עבר להתגורר בניו יורק, שם נשאר למשך שארית חייו. במרוצת השנים ניהל קונריד מספר תיאטראות דוגמת Wallack's Theatre‏ (1878–1881), Bowery Theatre‏ (1881–1882), New York Concert Company‏ (1882–1883) ו-Irving Place Theatre‏ (1883–1903). בשנת 1903, מונה קונריד למנהל המטרופוליטן אופרה בניו יורק. את התפקיד סיים קונריד ב-1908 לאחר פרישתו. קונריד נולד ב-3 בספטמבר 1855, בעיירה ביילסקו-ביאלה, באוסטריה (כיום פולין) לאב יהודי. כנער, למד בבית ספר מקומי בשם "Realschule" בווינה. לאחר לימודיו, החל קונריד לשחק בתיאטרון "בורגתיאטר". בגיל 21, הפך למנהל התיאטרון "Stadttheater Bremen". בתקופתו, התפרסם התיאטרון בעיר, עד שקונריד קיבל אות כבוד מעיריית וינה לפועלו למען קידום התיאטרון. ב-1878, בהצעתו של אדולך נוינדרף, שהיה מנהל תיאטרון בארצות הברית, עבר קונריד לניו יורק. בעת שכיהן כמנהל התיאטרון "מטרופוליטן אופרה", העלה קונריד את האופרה "פרסיפל", משל ריכרד וגנר. הדבר הכעיס את אשתו של ריכרד, קוזימה, ששלחה מברק זועם לקונריד. קוזימה טענה לזכויות היוצרים על היצירה אך מאמציה היו לשווא והאופרה הועלתה כמתוכנן. ב-1 במאי 1908, פרש קונריד מניהול התיאטרון לאחר שלקה בבעיות ראייה. הוא נפטר ב-27 באפריל 1909 משבץ מוחי. מדיה וקבצים בנושא היינריך קונריד בוויקישיתוף היינריך קונריד, באתר "Find a Grave" (באנגלית) יוסף הורביץ, Moral Fire: Musical Portraits from America's Fin de Siècle, University of California Press, 2012, עמ' 78
מספר פרנל

מספר פרנל (F), על שמו של הפיזיקאי אוגוסטן-ז'אן פרנל, הוא גודל חסר ממדים המופיע באופטיקה, בפרט בעקיפה. עבור גל אלקטרומגנטי העובר דרך צמצם ופוגע במסך, מספר פרנל, F, מוגדר כ F = a 2 L λ {\displaystyle F={\frac {a^{2}}{L\lambda }}} כאשר a {\displaystyle a} הוא הגודל האופייני (למשל הרדיוס) של הצמצם L {\displaystyle L} הוא מרחק המסך מהצמצם λ {\displaystyle \lambda } הוא אורך הגל הפוגע. מספר פרנל הוא מושג שימושי באופטיקה פיזיקלית. קונספטואלית, זהו מספר חצאי-המחזור במשרעת חזית הגל, אשר נספרים מהמרכז לקצה הצמצם, כפי שנצפה בהדמיה. מספר חצאי-המחזור מוגדר כאשר חזית הגל משתנה ב π {\displaystyle \pi } כשעוברים מחצי-מחזור אחד לאחר. הגדרה מקבילה היא שמספר פרנל הוא ההפרש, הנספר כחצאי אורך-גל, בין המרחק מהדמות לקצה הצמצם לבין המרחק האורתוגונלי מנקודת התצפית למרכז הצמצם. מספר פרנל קובע קריטריון גס בין קירובי השדה הקרוב והרחוק. ככלל, אם מספר פרנל קטן - פחות מ-1 - הקרן בקירוב של שדה רחוק. אם מספר פרנל גדול מ -1, נאמר כי הקרן בקירוב שדה קרוב. הקירוב להתפשטות גלים בשדה הקרוב הוא עקיפת פרנל. קירוב זה עובד היטב כאשר המרחק אל הצמצם גדול מגודל הצמצם. במקרה זה אכן, בקירוב,   F ∼ 1 {\displaystyle \ F\sim 1} . כאשר המרחק אל הצמצם גדול בהרבה מגודל הצמצם, ההתפשטות מתוארת היטב על ידי עקיפת פראונהופר. במקרה זה, בקירוב,   F ≪ 1 {\displaystyle \ F\ll 1} . עקיפת פרנל אינטגרל פרנל אפקט טלבוט טבלת אזור Jenkins, F. A.; White, H. E. (1957). New York: McGraw-Hill 3rd (ed.). Fundamentals of optics.
חלון סנל

חלון סנל (נקרא גם המעגל של סנל או חור אדם אופטי) הוא תופעה בה צופה מתחת לפני המים רואה את מה שמעל פני המים דרך חרוט אור ברוחב של כ־97 מעלות. תופעה זו נגרמת על ידי שבירת אור הנכנס למים, וזו נשלטת על ידי חוק סנל. האזור מחוץ לחלון סנל חשוך לחלוטין או יחזיר השתקפות של אובייקטים תת-מימיים על ידי החזרה גמורה. צלמים תת-ימיים לעיתים יוצרים תצלומים בצורה זו, כך שמרכז התמונה נמצאת במרכז חלון סנל, וכך ממקד את תשומת לב הצופה. בתנאים אידיאליים, צופה המתבונן מעל פני המים מלמטה רואה תמונה מעגלית לחלוטין של כל חצי הכדור מעל המים - מאופק לאופק. עקב השבירה בגבול האוויר/מים, חלון סנל דוחס בתוכו מפתח ראייה של 180 מעלות שמעל פני המים, לזווית מפתח של 97 מעלות מתחת לפני המים, בדומה לנעשה בעדשת עין הדג. הבהירות של תמונה זו נמוכה, מכיוון שבחלק גדול מן הזוויות האור משתקף ולא נשבר (ראו משוואות פרנל). השבירה רגישה מאוד לאי סדרים במישור הממשק (כגון אדוות או גלים), שיגרמו לעיוותים מקומיים או לטשטוש מוחלט של הדמות. מדיה וקבצים בנושא חלון סנל בוויקישיתוף Dave Hughes (1990). Tactics for Trout. Stackpole Books. ISBN 0-8117-2403-4. Snell's circle. David K. Lynch and William Livingstone (2001). Color and Light in Nature. Cambridge University Press. p. 79. ISBN 0-521-77504-3. Martin Edge and Ian Turner (1999). The Underwater Photographer. Focal Press. ISBN 0-240-51581-1. Robert Williams Wood (1914). Physical Optics. The Macmillan Company. p. 66. circle-of-light water critical-angle 180.
מאון (פירושונים)

האם התכוונתם ל... מאון – מושג בסטטיסטיקה מאון – עיר בבוטסואנה מאון – רשות מקומית בספרד
Fallin' (שיר של ג'סיקה מאובוי)

"Fallin'" הוא סינגל של הזמרת האוסטרלית ג'סיקה מאובוי, שיצא ב-9 ביוני 2017. מאוחר יותר, השיר הופיע באלבומה The Secret Daughter Season Two: Songs from the Original 7 Series (אנ'). ב-25 ביוני 2017, מאובוי ביצעה את השיר בשידור חי ב-The Voice האוסטרלי. אודיו פרימייר תיארה את השיר כ"נתח נפשי קלאסי של R&B המושרה בקולותיה הרכים והרגשיים." ב-2017, השיר היה מועמד בשלוש מועמדויות בפרסי ARIA, בקטגוריות שיר השנה, שיר הפופ הטוב ביותר, והווידאו קליפ הטוב ביותר. סרטון השיר "Fallin'" באתר יוטיוב "Live: Jessica Mauboy - 'Fallin'". 9Now. 25 ביוני 2017. נבדק ב-30 ביוני 2017. {{cite web}}: (עזרה) "Jessica Mauboy "Fallin'" (Single Premiere)". Audio Premiere. 9 ביוני 2017. ארכיון מ-2021-06-04. נבדק ב-13 ביוני 2017. {{cite web}}: (עזרה) McCabe, Kathy (10 באוקטובר 2017). "Gang Of Youths, Paul Kelly, A.B. Originals, Amy Shark, Illy and Jess Mauboy lead ARIAs nominations". News.com.au. ארכיון מ-2020-12-04. נבדק ב-11 באוקטובר 2017. {{cite news}}: (עזרה) "Fallin' Single (DD)". iTunes Australia. ארכיון מ-2017-06-19. נבדק ב-13 ביוני 2017. {{cite web}}: (עזרה) "Jessica Mauboy – Fallin' (CD single)". JB Hi-Fi. ארכיון מ-2021-06-04. נבדק ב-13 ביוני 2016. {{cite web}}: (עזרה)
מצר פילדס

מצר פילדס (באנגלית: Fildes Strait) הוא מצר ים הממוקם בין אי המלך ג'ורג' לבין האי נלסון, באיי שטלנד הדרומיים שבאנטארקטיקה. מצר הים משתרע בכיוון מזרח–מערב (אי המלך ג'ורג' ממוקם צפון למצר פילדס, והאי נלסון מממוקם מדרום למצר פילדס). בקצה הדרום-מערבי של האי מצויה נקודת דות'ויט, המהווה את הכניסה למצר פילדס. המצר התגלה על ידי צידי כלבי ים, בשנת 1822 לערך, ומשנה זו הוא מופיע במפות בשם "מצר פילד'ס" (Field's Strait). המצר נקרא, ככל הנקרה, על שמו של רוברט פילדס (Robert Fildes) – צייד כלבי ים בריטי, שהפליג באזור, ושספינתו "רוברט" (Robert), נטרפה במפרץ נמל קלות'ייר, בשנת 1822. • United States. Defense Mapping Agency. Hydrographic Center, Sailing Directions for Antarctica: Including the Off-lying Islands South of Latitude 60°, P 95 ראו בספר Sailing Directions for Antarctica: Including the Off-lying Islands South of Latitude 60°, המפורט בפסקת "לקריאה נוספת"